Document ID: 32007D0560

KOMISIJAS LĒMUMS
(2007. gada 2. augusts),
ar ko principā atzīst par pilnīgu dokumentāciju, kura iesniegta sīkākai pārbaudei saistībā ar hlorantraniliprola, heptamaloksiglukāna, spirotetramāta un Helicoverpa armigera kodolu poliedrozes vīrusa iespējamo iekļaušanu Padomes Direktīvas 91/414/EEK I pielikumā
(izziņots ar dokumenta numuru K(2007) 3669)
(Dokuments attiecas uz EEZ)
(2007/560/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 3. punktu,
tā kā:
(1)
Direktīvā 91/414/EEK ir paredzēts sagatavot to Kopienas darbīgo vielu sarakstu, kuras atļauts iekļaut augu aizsardzības līdzekļu sastāvā.
(2)
Īrijas iestādēm 2007. gada 2. februārīDuPont International Operations Sarl iesniedza dokumentāciju par darbīgo vielu hlorantraniliprolu kopā ar pieteikumu panākt tā iekļaušanu Direktīvas 91/414/EEK I pielikumā. Francijas iestādēm 2006. gada 9. maijāELICITYL iesniedza dokumentāciju par heptamaloksiglukānu kopā ar pieteikumu panākt tā iekļaušanu Direktīvas 91/414/EEK I pielikumā. Austrijas iestādēm 2006. gada 9. oktobrīBayer CropScience AG iesniedza dokumentāciju par spirotetramātu kopā ar pieteikumu panākt tā iekļaušanu Direktīvas 91/414/EEK I pielikumā. Igaunijas iestādēm 2006. gada 7. augustāAndermatt Biocontrol GmbH iesniedza dokumentāciju par Helicoverpa armigera kodolu poliedrozes vīrusu kopā ar pieteikumu panākt tā iekļaušanu Direktīvas 91/414/EEK I pielikumā.
(3)
Īrijas, Francijas, Austrijas un Igaunijas iestādes Komisijai norādīja, ka iepriekšējā izskatīšanā tika noskaidrots, ka attiecīgo darbīgo vielu dokumentācijas ir saderībā ar datu un informācijas prasībām, kas noteiktas Direktīvas 91/414/EEK II pielikumā. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kurā ir atbilstošā darbīgā viela. Saskaņā ar Direktīvas 91/414/EEK 6. panta 2. punktu dokumentācijas pēc tam tika nosūtītas Komisijai un pārējām dalībvalstīm un Pārtikas aprites un dzīvnieku veselības pastāvīgajai komitejai.
(4)
Ar šo lēmumu Kopienas līmenī oficiāli jāapstiprina uzskats, ka dokumentācijas principā un vismaz attiecībā uz vienu augu aizsardzības produktu, kas satur attiecīgo darbīgo vielu, atbilst II pielikuma datu un informācijas prasībām un Direktīvas 91/414/EEK III pielikumā noteiktajām prasībām.
(5)
Šis lēmums neietekmē Kopienas tiesības pieteikuma iesniedzējam pieprasīt sniegt turpmākus datus vai informāciju, kas nepieciešami, lai skaidrotu noteiktus jautājumus attiecīgajā dokumentācijā.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Neskarot Direktīvas 91/414/EEK 6. panta 4. punktu, dokumentācija par šā lēmuma pielikumā norādītajām darbīgajām vielām, kas iesniegta Komisijai un dalībvalstīm, lai panāktu to iekļaušanu Direktīvas 91/414/EEK I pielikumā, principā atbilst minētās direktīvas II pielikuma prasībām attiecībā uz datiem un informāciju.
Dokumentācija atbilst arī minētās Direktīvas III pielikuma prasībām par datiem un informāciju attiecībā uz vienu augu aizsardzības līdzekli, kas satur darbīgo vielu, ņemot vērā piedāvātos izmantošanas veidus.
2. pants
Ziņotājas dalībvalstis veic detalizētu 1. pantā minēto dokumentāciju pārskatīšanu un nosūta Komisijai savu pārskatīšanu secinājumus, pievienojot ieteikumu par 1. pantā minēto darbīgo vielu iekļaušanu vai neiekļaušanu Direktīvas 91/414/EEK I pielikumā un visiem iekļaušanas nosacījumiem pēc iespējas drīz un ne vēlāk kā viena gada laikā no šā lēmuma publicēšanas dienas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2007. gada 2. augustā

Labels: 0
3
6